text:
 11.8.2016
 HR
 Službeni list Europske unije
 L 216/3
 SPORAZUM
 između Europske unije i Republike Maršalovih Otoka o izuzeću od obveze posjedovanja vize za kratkotrajni boravak
 EUROPSKA UNIJA, dalje u tekstu „Unija” ili „EU”, i
 REPUBLIKA MARŠALOVI OTOCI, dalje u tekstu „Maršalovi Otoci”,
 dalje u tekstu zajednički „ugovorne stranke”,
 S CILJEM daljnjeg razvoja prijateljskih odnosa između ugovornih stranaka i u želji olakšanja putovanja osiguranjem ulaska i kratkotrajnog boravka bez viza za svoje građane,
 UZIMAJUĆI U OBZIR Uredbu (EU) br. 509/2014 Europskog parlamenta i Vijeća od 15. svibnja 2014. o izmjeni Uredbe Vijeća (EZ) br. 539/2001 o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva (1), a kojom je, među ostalim, 19 trećih zemalja, uključujući Maršalove Otoke, premješteno na popis trećih zemalja čiji su državljani izuzeti od obveze posjedovanja vize za kratkotrajni boravak u državama članicama,
 IMAJUĆI NA UMU da se u članku 1. Uredbe (EU) br. 509/2014 navodi da se za tih 19 zemalja izuzeće od obveze posjedovanja vize primjenjuje od dana stupanja na snagu sporazuma o izuzeću od obveze posjedovanja vize koji se treba sklopiti s Unijom,
 ŽELEĆI zaštititi načelo jednakog postupanja prema svim građanima EU-a,
 VODEĆI RAČUNA o tome da osobe koje putuju u svrhu obavljanja plaćene aktivnosti tijekom svojeg kratkotrajnog boravka nisu obuhvaćene ovim Sporazumom pa se stoga na tu kategoriju nastavljaju primjenjivati odgovarajuća pravila prava Unije i nacionalnog prava država članica te nacionalnog prava Maršalovih Otoka o obvezi posjedovanja vize ili o izuzeću od te obveze i o pristupu zapošljavanju,
 VODEĆI RAČUNA o Protokolu o stajalištu Ujedinjene Kraljevine i Irske s obzirom na područje slobode, sigurnosti i pravde i Protokolu o schengenskoj pravnoj stečevini uključenoj u okvir Europske unije, koji su priloženi Ugovoru o Europskoj uniji i Ugovoru o funkcioniranju Europske unije, te potvrđujući da se odredbe ovog Sporazuma ne primjenjuju na Ujedinjenu Kraljevinu i Irsku,
 SPORAZUMJELE SU SE KAKO SLIJEDI:
 Članak 1.
 Svrha
 Ovim Sporazumom predviđa se izuzeće od obveze posjedovanja vize za građane Unije i građane Maršalovih Otoka kada putuju na područje druge ugovorne stranke na razdoblje od najviše 90 dana unutar bilo kojeg razdoblja od 180 dana.
 Članak 2.
 Definicije
 Za potrebe ovog Sporazuma:
 (a)
 „država članica” znači bilo koja država članica Unije, osim Ujedinjene Kraljevine i Irske;
 (b)
 „građanin Unije” znači državljanin države članice kako je definirana u točki (a);
 (c)
 „građanin Maršalovih Otoka” znači svaka osoba koja ima državljanstvo Maršalovih Otoka;
 (d)
 „schengenski prostor” znači prostor bez unutarnjih granica koji se sastoji od državnih područja država članica, kako su definirane u točki (a), koje u cijelosti primjenjuju schengensku pravnu stečevinu.
 Članak 3.
 Područje primjene
 1. Građani Unije koji imaju valjanu običnu, diplomatsku, službenu ili posebnu putovnicu, koju je izdala neka od država članica, mogu bez vize ući na državno područje Maršalovih Otoka i na njemu boraviti tijekom razdoblja boravka kako je definirano u članku 4. stavku 1.
 Građani Maršalovih Otoka koji imaju valjanu običnu, diplomatsku, službenu ili posebnu putovnicu, koju su izdali Maršalovi Otoci, mogu bez vize ući na državno područje država članica i na njemu boraviti tijekom razdoblja boravka kako je definirano u članku 4. stavku 2.
 2. Stavak 1. ovog članka ne primjenjuje se na osobe koje putuju u svrhu obavljanja plaćene aktivnosti.
 Za tu kategoriju osoba svaka država članica zasebno može odlučiti uvesti obvezu posjedovanja vize za građane Maršalovih Otoka ili je ukinuti, u skladu s člankom 4. stavkom 3. Uredbe Vijeća (EZ) br. 539/2001 (2).
 Za tu kategoriju osoba Maršalovi Otoci mogu donijeti odluku o obvezi posjedovanja vize ili o izuzeću od te obveze za građane svake države članice zasebno u skladu sa svojim nacionalnim pravom.
 3. Izuzeće od obveze posjedovanja vize predviđeno ovim Sporazumom primjenjuje se ne dovodeći u pitanje propise ugovornih stranaka u vezi s uvjetima za ulazak i kratkotrajni boravak. Države članice i Maršalovi Otoci zadržavaju pravo odbiti ulazak i kratkotrajni boravak na svojim državnim područjima ako nije ispunjen jedan od tih uvjeta ili više njih.
 4. Izuzeće od obveze posjedovanja vize primjenjuje se bez obzira na vrstu prijevoza kojim se koristi za prelazak granica ugovornih stranaka.
 5. Pitanja koja nisu obuhvaćena ovim Sporazumom uređena su pravom Unije, nacionalnim pravom država članica i nacionalnim pravom Maršalovih Otoka.
 Članak 4.
 Trajanje boravka
 1. Građani Unije mogu boraviti na državnom području Maršalovih Otoka najviše 90 dana u bilo kojem razdoblju od 180 dana.
 2. Građani Maršalovih Otoka mogu boraviti na državnom području država članica koje u cijelosti primjenjuju schengensku pravnu stečevinu najviše 90 dana u bilo kojem razdoblju od 180 dana. To razdoblje izračunava se neovisno o bilo kojem boravku u državi članici koja još ne primjenjuje u cijelosti schengensku pravnu stečevinu.
 Građani Maršalovih Otoka mogu boraviti najviše 90 dana u bilo kojem razdoblju od 180 dana na državnom području svake države članice koja još ne primjenjuje u cijelosti schengensku pravnu stečevinu, neovisno o razdoblju boravka izračunanom za državno područje država članica koje u cijelosti primjenjuju schengensku pravnu stečevinu.
 3. Ovim se Sporazumom ne utječe na mogućnost Maršalovih Otoka i država članica da produlje razdoblje boravka na više od 90 dana u skladu sa svojim nacionalnim pravom i pravom Unije.
 Članak 5.
 Teritorijalna primjena
 1. U pogledu Francuske Republike ovaj Sporazum primjenjuje se samo na europsko područje Francuske Republike.
 2. U pogledu Kraljevine Nizozemske ovaj Sporazum primjenjuje se samo na europsko područje Kraljevine Nizozemske.
 Članak 6.
 Zajednički odbor za upravljanje Sporazumom
 1. Ugovorne stranke osnivaju Zajednički odbor stručnjaka (dalje u tekstu „Odbor”) koji se sastoji od predstavnika Unije i predstavnika Maršalovih Otoka. Uniju predstavlja Europska komisija.
 2. Odbor, među ostalim, ima sljedeće zadaće:
 (a)
 praćenje provedbe ovog Sporazuma;
 (b)
 predlaganje izmjena ili dopuna ovom Sporazumu;
 (c)
 rješavanje sporova koji proizlaze iz tumačenja ili primjene ovog Sporazuma.
 3. Odbor se sastaje prema potrebi, na zahtjev jedne od ugovornih stranaka.
 4. Odbor donosi svoj poslovnik.
 Članak 7.
 Odnos između ovog Sporazuma i postojećih bilateralnih sporazuma o izuzeću od obveze posjedovanja vize između država članica i Maršalovih Otoka
 Ovaj Sporazum ima prednost pred svim bilateralnim sporazumima ili dogovorima sklopljenima između pojedinih država članica i Maršalovih Otoka u mjeri u kojoj se njima uređuju pitanja koja su obuhvaćena područjem primjene ovog Sporazuma.
 Članak 8.
 Završne odredbe
 1. Ugovorne stranke ratificiraju ili odobravaju ovaj Sporazum u skladu sa svojim unutarnjim postupcima te Sporazum stupa na snagu prvog dana drugog mjeseca nakon kasnijeg od dva dana na koji su ugovorne stranke jedna drugu obavijestile da su gore navedeni postupci završeni.
 Ovaj se Sporazum primjenjuje privremeno od dana koji slijedi nakon dana njegova potpisivanja.
 2. Ovaj se Sporazum sklapa na neodređeno vrijeme, osim ako se otkaže u skladu sa stavkom 5.
 3. Ovaj se Sporazum može izmijeniti pisanim sporazumom ugovornih stranaka. Izmjene stupaju na snagu nakon što ugovorne stranke obavijeste jedna drugu o završetku unutarnjih postupaka potrebnih u tu svrhu.
 4. Svaka ugovorna stranka može u cijelosti ili djelomično suspendirati ovaj Sporazum, posebno zbog razloga javnog poretka, zaštite nacionalne sigurnosti ili zaštite javnog zdravlja, nezakonite imigracije ili nakon ponovnog uvođenja obveze posjedovanja vize od strane neke od ugovornih stranaka. Odluka o suspenziji priopćuje se drugoj ugovornoj stranci najkasnije dva mjeseca prije njezina planiranog stupanja na snagu. Ugovorna stranka koja je suspendirala primjenu ovog Sporazuma odmah obavješćuje drugu ugovornu stranku ako prestanu postojati razlozi za tu suspenziju te ukida tu suspenziju.
 5. Svaka ugovorna stranka može otkazati ovaj Sporazum pisanom obaviješću drugoj ugovornoj stranci. Ovaj Sporazum prestaje važiti 90 dana od dana takve obavijesti.
 6. Maršalovi Otoci mogu suspendirati ili otkazati ovaj Sporazum samo u odnosu na sve države članice.
 7. Unija može suspendirati ili otkazati ovaj Sporazum samo u odnosu na sve svoje države članice.
 Sastavljeno u po dva primjerka na bugarskom, češkom, danskom, engleskom, estonskom, finskom, francuskom, grčkom, hrvatskom, latvijskom, litavskom, mađarskom, malteškom, nizozemskom, njemačkom, poljskom, portugalskom, rumunjskom, slovačkom, slovenskom, španjolskom, švedskom i talijanskom jeziku, pri čemu je svaki od tih tekstova jednako vjerodostojan.
 Съставено в Женева на двадесет и седми юни през две хиляди и шестнадесета година.
 Hecho en Ginebra el veintisiete de junio de dos mil dieciséis.
 V Ženevě dne dvacátého sedmého června dva tisíce šestnáct.
 Udfærdiget i Genève den syvogtyvende juni to tusind og seksten.
 Geschehen zu Genf am siebenundzwanzigsten Juni zweitausendsechzehn.
 Kahe tuhande kuueteistkümnenda aasta juunikuu kahekümne seitsmendal päeval Genfis.
 Έγινε στη Γενεύη στις είκοσι εφτά Ιουνίου δύο χιλιάδες δεκαέξι.
 Done at Geneva on the twenty seventh day of June in the year two thousand and sixteen.
 Fait à Genève, le vingt sept juin deux mille seize.
 Sastavljeno u Ženevi dvadeset sedmog lipnja godine dvije tisuće šesnaeste.
 Fatto a Ginevra, addì ventisette giugno duemilasedici.
 Ženēvā, divi tūkstoši sešpadsmitā gada divdesmit septītajā jūnijā.
 Priimta du tūkstančiai šešioliktų metų birželio dvidešimt septintą dieną Ženevoje.
 Kelt Genfben, a kétezer-tizenhatodik év június havának huszonhetedik napján.
 Magħmul f'Ġinevra fis-sebgħa u għoxrin jum ta' Ġunju fis-sena elfejn u sittax.
 Gedaan te Genève, zevenentwintig juni tweeduizend zestien.
 Sporządzono w Genewie dnia dwudziestego siódmego czerwca roku dwa tysiące szesnastego.
 Feito em Genebra, em vinte e sete de junho de dois mil e dezasseis.
 Întocmit la Geneva, la douăzeci și șapte iunie două mii șaisprezece.
 V Ženeve dvadsiateho siedmeho júna dvetisícšestnásť.
 V Ženevi, dne sedemindvajsetega junija leta dva tisoč šestnajst.
 Tehty Genevessä kahdentenakymmenentenäseitsemäntenä päivänä kesäkuuta vuonna kaksituhattakuusitoista.
 Som skedde i Genève den tjugosjunde juni år tjugohundrasexton.
 За Европейския съюз
 Рог la Unión Europea
 Za Evropskou unii
 For Den Europæiske Union
 Für die Europäische Union
 Euroopa Liidu nimel
 Για την Ευρωπαϊκή Ένωση
 For the European Union
 Pour l'Union européenne
 Za Europsku uniju
 Per l'Unione europea
 Eiropas Savienības vārdā –
 Europos Sąjungos vardu
 Az Európai Unió részéről
 Għall-Unjoni Ewropea
 Voor de Europese Unie
 W imieniu Unii Europejskiej
 Pela União Europeia
 Pentru Uniunea Europeană
 Za Európsku úniu
 Za Evropsko unijo
 Euroopan unionin puolesta
 För Europeiska unionen
 За Република Маршалови острови
 Por la República de las Islas Marshall
 Za Republiku Marshallovy ostrovy
 For Republikken Marshalløerne
 Für die Republik Marshallinseln
 Marshalli Saarte Vabariigi nimel
 Για τη Δημοκρατία των Νήσων Μάρσαλ
 For the Republic of the Marshall Islands
 Pour la République des Îles Marshall
 Za Republiku Maršalove Otoke
 Per la Repubblica delle Isole Marshall
 Māršala salu vārdā –
 Maršalo Salų Respublikos vardu
 A Marshall-szigeteki Köztársaság részéről
 Għar-Repubblika tal-Gżejjer Marshall
 Voor de Republiek der Marshalleilanden
 W imieniu Republiki Wysp Marshalla
 Pela República das Ilhas Marshall
 Pentru Republica Insulelor Marshall
 Za Republiku Marshallových ostrovov
 Za Republiko Marshallovi otoki
 Marshallinsaarten tasavallan puolesta
 För Republiken Marshallöarna
 (1) SLEU L 149, 20.5.2014., str. 67.
 (2) Uredba Vijeća (EZ) br. 539/2001 od 15. ožujka 2001. o popisu trećih zemalja čiji državljani moraju imati vizu pri prelasku vanjskih granica i zemalja čiji su državljani izuzeti od tog zahtjeva (SLEU L 81, 21.3.2001., str. 1.).
 ZAJEDNIČKA IZJAVA U POGLEDU ISLANDA, NORVEŠKE,ŠVICARSKE I LIHTENŠTAJNA
 Ugovorne stranke primaju na znanje bliski odnos između Europske unije i Norveške, Islanda, Švicarske i Lihtenštajna, posebno na temelju sporazumâ od 18. svibnja 1999. i 26. listopada 2004. o pridruživanju navedenih zemalja provedbi, primjeni i razvoju schengenske pravne stečevine.
 U takvim je okolnostima poželjno da tijela Norveške, Islanda, Švicarske i Lihtenštajna, s jedne strane, i Maršalovih Otoka, s druge strane, bez odgode sklope bilateralne sporazume o izuzeću od obveze posjedovanja vize za kratkotrajni boravak pod sličnim uvjetima kao u ovom Sporazumu.
 ZAJEDNIČKA IZJAVA O TUMAČENJU KATEGORIJE OSOBA KOJE PUTUJU U SVRHU OBAVLJANJA PLAĆENE AKTIVNOSTI, KAKO JE PREDVIĐENO U ČLANKU 3. STAVKU 2. OVOG SPORAZUMA
 Želeći osigurati zajedničko tumačenje, ugovorne stranke suglasne su da, za potrebe ovog Sporazuma, kategorija osoba koje obavljaju plaćenu aktivnost obuhvaća osobe koje ulaze na područje druge ugovorne stranke u svrhu obavljanja plaćenog zanimanja ili plaćene aktivnosti kao zaposlenik ili pružatelj usluga.
 Ta kategorija ne bi trebala obuhvaćati:
 —
 poslovne ljude, tj. osobe koje putuju za potrebe poslovanja (a nisu zaposlene u zemlji druge ugovorne stranke),
 —
 sportaše ili umjetnike koji obavljaju aktivnost na ad hoc osnovi,
 —
 novinare koje su poslali mediji iz njihove zemlje boravišta, i
 —
 pripravnike premještene unutar poduzeća.
 Provedbu ove izjave nadzire Zajednički odbor u okviru svojih odgovornosti na temelju članka 6. ovog Sporazuma te on može predložiti izmjene kada, na temelju iskustava ugovornih stranaka, to smatra potrebnim.
 ZAJEDNIČKA IZJAVAO TUMAČENJU RAZDOBLJA OD 90 DANA U BILO KOJEM RAZDOBLJU OD 180 DANA, KAKO JE NAVEDENO U ČLANKU 4. OVOG SPORAZUMA
 Ugovorne stranke suglasne su da razdoblje od najviše 90 dana u bilo kojem razdoblju od 180 dana, kako je predviđeno u članku 4. ovog Sporazuma, znači neprekidni posjet ili nekoliko uzastopnih posjeta čije ukupno trajanje ne premašuje 90 dana u bilo kojem razdoblju od 180 dana.
 Pojam „bilo koji” podrazumijeva primjenu pomičnog referentnog razdoblja od 180 dana, promatrajući unatrag u odnosu na svaki dan boravka prethodno razdoblje od 180 dana, kako bi se provjerilo poštuje li se i dalje zahtjev boravka od najviše 90 dana u bilo kojem razdoblju od 180 dana. Među ostalim, to znači da se u slučaju odsutnosti u neprekinutom razdoblju od 90 dana dozvoljava novi boravak u trajanju do 90 dana.
 ZAJEDNIČKA IZJAVAO OBAVJEŠĆIVANJU GRAĐANA O SPORAZUMU O IZUZEĆU OD OBVEZE POSJEDOVANJA VIZE
 Prepoznajući važnost transparentnosti za građane Europske unije i građane Maršalovih Otoka, ugovorne stranke suglasne su osigurati potpuno širenje informacija o sadržaju i posljedicama sporazuma o izuzeću od obveze posjedovanja vize i povezanim pitanjima, kao što su uvjeti ulaska.


type: wikipedia

text:
Corul de Copii Radio este un ansamblu vocal recunoscut atât pe plan național cât și internațional. Activitatea corului se întinde pe durata a mai mult de 6 decenii și pe cuprinsul mai multor țări și continente. Printre acestea se numără Franța, Regatul Unit, Belgia, Germania, Italia, Suedia și Finlanda, România, Elveția, Japonia, Statele Unite ale Americii, Canada și Turcia.
 Istoric
 Începuturile "Corului de Copii Radio" se leagă de numele lui Dumitru D. Botez și al dirijorului Ion Vanica, cei doi fiind cei care, în toamna anului 1945, au pus temelia primei generații care a alcătuit această corală. Alcătuit inițial din numai 7 copii, în numai câțiva ani, corul câștigă aprecierea conducerii publicului de specialitate și nu numai, ajungând în 1951 și 1953 la Festivalul Mondial de Tineret, unde devine laureat al acestuia.
 În cei 60 de ani de existență, la pupitrul dirijoral al corului s-au aflat pe rând nume ca: Elena Vicică, Therodor Carțiș, Nicolae Vicleanu, Eugenia Văcărescu și Voicu Popescu.
 Activitatea sa cuprinde peste 50 de turnee, numeroase concerte "a capella" și vocal - simfonice, înregistrări, filmări și premii recunoscute internațional. A concertat alături de orchestre renumite precum Orchestra Națională Radio, Orchestra de Cameră Radio, Orchestra Filarmonicii George Enescu, Filarmonica din Munchen, Orchestra de Stat Bavareza,și sub bagheta unor mari maeștri români și străini ca: Iosif Conta, Ludovic Bacs, Horia Andreescu, Cristian Badea, Jin Wang, Lawrence Foster, Wayne Marshall, Zubin Mehta.
 Multe cariere artistice și-au început formarea muzicală în cadrul acestei corale precum: Ileana Cotrubaș, Elena Voinea, Voicu Enăchescu, Dan Dumitrescu, Roxana Briban, Roxana Constantinescu, etc.
 În 2004, cu 3 ani înaintea intrării României în U.E., Corul de Copii Radio a primit titlul de AMBASADOR Cultural al Uniunii Europene.
 Ca o recunoaștere a calităților vocale și interpretative, Corul de Copii Radio a participat la Simpozionul Internațional de Muzică Corală de la Copenhaga din 2008, fiind prima formație românească prezentă în cadrul acestei importante manifestări corale.
 În ultimii ani, sub îndrumarea dirijorului Voicu Popescu, asistat de pianista Camelia Chițibea, ansamblul explorează noi forme de expresie artistică, îndreptându-se preferențial către manifestări conceptuale și de cooperare culturală cum ar fi: Songbridge-Canada, Brundibar-Franța, Les Instants Sacrés-Franța, Amadeus-România, Voci d’Europa-Italia, Adiemus-România și Strălucirile apei în România și Franța. Ultimele două producții au adus formației Premiul Special “In memoriam Iosif Sava” pentru anul 2007, oferit de Radio România Cultural.
 În 2008, ansamblul realizează concertul spectacol Amprente (Romanian Roots) cu care este prezent atât la manifestări din România, cât și în străinătate, în țări precum Danemarca, Suedia, Germania, Bulgaria, unde obține aplauze furtunoase și aprecieri superlative.
 În martie 2009, Corul de Copii Radio împreună cu elevii claselor a XI-a si a XII-a de la Liceul “Anna de Noailles” au pus în scenă tragedia „Esther” de Jean Racine, pe muzica originală a lui Jean-Baptiste Moreau. Aceasta a fost a doua punere integrală în scenă a tragediei „Esther” de la scrierea sa, în 1689.
 Pe 30 octombrie, același an, ansamblul a susținut un concert în cadrul Festivalului de Muzică Veche București, unde a participat la punerea în scenă a lucrării „Magnificat anima mea Dominum” de J.S.Bach alături de orchestra baroc belgiană Il Gardelino și clavecinistul Ketil are Hausgang.
 Discografie
 LP:
 "Pui de lei" (EXD 1205)
 "A țării primăvară" (EXD 1300)
 "Cântece pentru copii din literatura muzicală și românească" (EX 0151, EXC 347)
 "Salut copiilor mici" (EXE 01591)
 "Copiii cântă primavara" (ST C.C. 0174)
 "Cutezatorii" (EXE 03332)
 "Cântece de Crăciun" (ST. EXE 04190)
 "Copiii României" (ST C.S. 0181)
 "Let Children sing!" (ST. EXE 02971, ST.EXE - 03662, ST. EXE 03241)
 DISCURI DE AUTOR:
 Aurel Giroveanu (EXE 01592)
 Vasile Timiș (EXE 10468)
 Laurentiu Profeta (ECE 0325)
 Alexandru Pașcanu (ST.EXE 03245, ST.EXE 02200)
 Dan Voiculescu (ST.EXE 03058)
 Mircea Neagu (ST.EXE 03488)
 CD
 "Fetes traditionelles roumaines" (Cedime, France, Colectia CIME nr.5)
 "Musica Sacra Romaniae" ("Azymouth" Belgium, AZCD 11060)
 "Romanian Favorite Choral Works" (Harmonia Ltd., Japonia, HASF 1005)
 "Sărbători fericite" (editura "Casa Radio" a Societății Române de Radiodifuziune)
 "Musica Sacra Romaniae" (editura "Casa Radio" a Societății Române de Radiodifuziune)
 "Nestemate Corale" (editura "Casa Radio" a Societății Române de Radiodifuziune)
 "Les instants sacres" (les Studios d'Albedo-France)
 Premii
 Marele Premiu “Summa cum laude” la Concursul Corurilor de Copii și Tineret - Neerpelt (Belgia)
 Premiul III la Concursul “Zoltán Kodály” – Tokio (Japonia)
 Premiul Colegiului Criticilor Muzicali din România
 Festivaluri si concursuri muzicale internationale
 1951 - Germania, Berlin - Festival Mondial al Tineretului si Studentilor. Diploma a II-a.
 1953 - Bucuresti - Festivalul Mondial al Tineretului si Studentilor. Premiul special al Tineretii.
 1957 - Germania, Wupperthal - Festivalul International al Corurilor de Copii si Tineret. Premiul I
 1958 - Germania, Weimar - "Copii lumii canta pacea"
 1970 - Ungaria, Budapesta - Intalnirea Internationala a Coralelor de Copii
 1971 - Iugoslavia, Celie - Festivalul Cantecului Tineretului
 1973 - Slovacia, Bratislava – Festival Coral International pentru Copii
 1976 - Turcia - Festivalul International de la Istambul
 1980 - Ungaria, Budapesta - Festivalul International al Radiodifuziunilor inscrise in O. I. R. T.
 1981 - Germania, Berlin - Festivalul International al Radiodifuziunilor inscrise in OIRT
 1982 - Bulgaria, Sofia - Festivalul International al Radiodifuziunilor inscrise in OIRT
 1983 - URSS, Arlionoc - Festivalul International al Radiodifuziunilor inscrise in OIRT "Mir Planeta Zemlia"
 1985 - Cehoslovacia - Festivalul Coral International "Sarbatoarea Cantecului de la Olomouc"
 1986 - Cehoslovacia - Festivalul Coral International "Sarbatoarea Cantecului de la Olomouc". Premiul de interpretare
 1987 - Germania, Halle - Festivalul International al Corurilor de Copii si Tineret "Frohlich sein und singen"
 1987 - Germania, Wupperthal - Festivalul International al Corurilor de Copii si Tineret
 1988 - Cehoslovacia - Festivalul Coral International de la Bratislava
 1990 - Chisinau - Festivalul Coral "Patrimoniu"
 1990 - Turcia, Ankara - Festivalul International de Muzica Folclorica
 1992 - Franta - "Orchestrades Universalles de Brive", editia a IX-a
 1993 - Ungaria, Budapesta - Festivalul "Aleea Natiunilor"
 1994 - Franta - "Orchestrades Universalles de Brive", editia a XI-a
 1994 - Austria, Haag - Festivalul Coral International "Juventus Cantat"
 1995 - Finlanda, Oulu - Festivalul International al Corurilor de Copii si Tineret "Sympaatti"
 1995 - Elvetia, Basel - Festivalul European al Corurilor de Tineret
 1995 - Germania, Wolfenbuttel - Festivalul "Eurotreff"
 1995 - Italia - "Rassegna Internazionale di Torino"
 1995 - Japonia - Concursul International de Inregistrari "Zoltan Kodaly". Premiul III.
 1996 - Germania, Solingen -"Zehn Jahre Sangerjugend der Klindenstadt Solingen"
 1996 - Belgia, Neerpelth - Festivalul Concurs al Corurilor de Copii si Tineret. Premiul I "Summa cum laude"
 1996 - Franta - "Orchestrades Universalles de Brive", editia a XIII-a
 1997 - Halle - Festivalul International al Corurilor de Copii "Frohlich sein und singen"
 1997 - Italia - "Rassegna Internazionale di Torino", editia a XVIII-a
 1998 - Suedia - Skinnskatteberg - Festivalul Corurilor de Copii
 1999 - Franta - "Orchestrades Universelles de Brive", a XVI-a editie
 2000 - Franta - "Orchestrades Universelles de Brive", a XVII-a editie
 2001 - Franta - "Orchestrades Universelles de Brive", a XVIII-a editie
 2001 - SUA, Utah, Salt Lake City - ‘‘Voices of Friendship”
 2001 - Vatican - Concert de gala, Basilica “Santa Maria Sopra Minerva”
 2002 - Franta - "Orchestrades Universelles de Brive", a XIX-a editie
 2003 - Canada - “Festival 500” - SONGBRIDGE
 2003 - Franta - "Orchestrades Universelles de Brive", a XX-a editie
 2004 - Franta - "Orchestrades Universelles de Brive", a XXI-a editie
 2004 - Turcia, Eschisehir - International Music Festival, a X-a editie
 2004 - Franta, Lyon “Les Instants Sacres” Festival, I-a editie
 2005 - Franta - "Orchestrades Universelles de Brive", a XXII-a editie
 2006 - Italia, Porto Torres, Sardinia, - VOCI D’EUROPA, editia a XXIII-a
 2006 - Cagliari, Festival international de musica polifonica - CONCORDIA VOCIS, editia a XV-a
 2008 - Danemarca - Copenhaga, Simpozionul Mondial de Muzica Corala
 2009 - Suedia, Stockholm, Festivalul Let the Future Sing
 2009 - Bulgaria, Yambol, Festivalul Coral Trac, a IV-a ediție
 Citate
 Legături externe
 Adresa oficială
 Pagina de facebook
 Voicu Popescu - dirijor
 http://www.youtube.com/watch?v=VUkeAXDhIrU&feature=related
 http://www.youtube.com/watch?v=7eurUqhDpmc
 Ansambluri corale


type: other

text:
20 Cdo 4015/2013
 Dotčené předpisy: § 243c odst. 2 o. s. ř. ve znění do 31.12.2012, § 243b odst. 5 o. s. ř. ve znění do 31.12.2012
 Nejvyšší soud České republiky rozhodl v senátě složeném z předsedkyně JUDr. Olgy Puškinové a soudců JUDr. Vladimíra Mikuška a JUDr. Zbyňka Poledny v exekuční věci oprávněného M. P. , zastoupeného JUDr. Janem Svobodou, advokátem se sídlem v Teplicích, Kollárova 18, proti povinnému MUDr. R. K. , pro 1.782.100,- Kč s příslušenstvím, vedené u Obvodního soudu pro Prahu 5 pod sp. zn. 36 EXE 2194/2010 a u soudního exekutora Mgr. Martina Svobody, Exekutorský úřad v Teplicích, pod sp. zn. 110 Ex 3487/10, o dovolání povinného proti usnesení Městského soudu v Praze ze dne 16. března 2011, č. j. 20 Co 91/2011 - 135, takto:
 Soudní exekutor Mgr. Martin Svoboda usnesením ze dne 30. 12. 2010, č. j. 110 Ex 3487/10 - 116, exekuci nařízenou na majetek povinného usnesením Obvodního soudu pro Prahu 5 ze dne 15. 9. 2010, č. j. 36 EXE 2194/2010 - 26, k vymožení jistiny ve výši 1.782.100,- Kč, úroku z prodlení ve výši 2,5 % ročně z částky 1.782.100,- Kč od 1. 3. 2005 do zaplacení, nákladů nalézacího řízení ve výši 166.060,- Kč a nákladů odvolacího řízení ve výši 89.994,- Kč zastavil, rozhodl, že exekuce na majetek povinného nadále pokračuje pro vymožení nákladů oprávněné osoby v exekučním řízení a pro náklady exekuce (výrok I.), a dále rozhodl o náhradě nákladů řízení o částečném zastavení mezi účastníky (výrok II.) a že výši nákladů exekuce a nákladů oprávněného v exekučním řízení určí soudní exekutor příkazem k úhradě nákladů exekuce (výrok III.).
 Městský soud v Praze usnesením ze dne 16. 3. 2011, č. j. 20 Co 91/2011 - 135, k odvolání povinného usnesení soudního exekutora ve výrocích o pokračování exekuce a ve výrocích o nákladech řízení a nákladech exekuce potvrdil.
 Proti usnesení odvolacího soudu podal povinný dovolání, které vzal podáním ze dne 23. 9. 2013, doručeným soudu prvního stupně téhož dne, výslovně zpět.
 Vzhledem k tomuto procesnímu úkonu dovolatele Nejvyšší soud dovolací řízení podle § 243b odst. 5 věty druhé o. s. ř., ve znění účinném do 31. 12. 2012, zastavil.


type: contracts

jurisdiction: EU

text:
 Tähtis õiguslik teade
 |
 22001D0117
 Euroopa Liidu Teataja L 322 , 06/12/2001 Lk 0029 - 0031
 EMP Ühiskomitee otsusnr 117/2001,28. september 2001,millega muudetakse EMP lepingu VI lisa (sotsiaalkindlustus)EMP ÜHISKOMITEE,võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, edaspidi "leping", eelkõige selle artiklit 98ning arvestades järgmist:(1) Lepingu VI lisa muudeti EMP Ühiskomitee 19. juuni 2001. aasta otsusega nr 72/2001. [1](2) Lepingusse tuleb lisada komisjoni 17. jaanuari 2001. määrus (EÜ) nr 89/2001, millega muudetakse nõukogu määrust (EMÜ) nr 574/72, millega määratakse kindlaks määruse (EMÜ) nr 1408/71 (sotsiaalkindlustusskeemide kohaldamise kohta ühenduse piires liikuvate töötajate, füüsilisest isikust ettevõtjate ja nende pereliikmete suhtes) rakendamise kord. [2](3) Seoses seadusandlike muudatustega Islandil on vaja muuta lepingu VI lisa punkti 2 kohandusteksti, et kajastada neid muudatusi,ON VASTU VÕTNUD JÄRGMISE OTSUSE:Artikkel 1Lepingu VI lisa punkti 2 (nõukogu määrus (EMÜ) nr 574/72) muudetakse järgmiselt:1. Enne kohandusteksti lisatakse järgmine taane:- "— 32001 R 0089: komisjoni 17. jaanuari 2001. aasta määrus (EÜ) nr 89/2001 (EÜT L 14, 18.1.2001, lk 16)".2. Kohandusteksti punkti b jao"P. ISLAND"tekst asendatakse järgmise tekstiga:"1. Haigus ning rasedus ja sünnitus:a) haigus:Tryggingastofnun ríkisins (riiklik sotsiaalkindlustusasutus), Reykjavíkb) rasedus ja sünnitus:Tryggingastofnun ríkisins (riiklik sotsiaalkindlustusasutus), Reykjavík2. Invaliidsus, vanadus ja toitjakaotus (pensionid):a) pensionid sotsiaalkindlustusseaduse alusel:Tryggingastofnun ríkisins (riiklik sotsiaalkindlustusasutus), Reykjavíkb) pensioniõiguste kohustusliku kindlustuse ja pensionifondide tegevuse seaduse alusel määratavad pensionid:Pensionifond, kuhu isik maksis osamakseid.Kontaktasutus pensionifondidele Tryggingastofnun ríkisins'is (riiklik sotsiaalkindlustusasutus), Reykjavík3. Tööõnnetused ja kutsehaigused:a) mitterahalised hüvitised ja pensionid sotsiaalkindlustusseaduse aluselTryggingastofnun ríkisins (riiklik sotsiaalkindlustusasutus), Reykjavíkb) pensioniõiguste kohustusliku kindlustuse ja pensionifondide tegevuse seaduse alusel määratavad pensionid:Pensionifond, kuhu isik maksis osamakseid.Kontaktasutus pensionifondidele Tryggingastofnun ríkisins'is (riiklik sotsiaalkindlustusasutus), Reykjavík4. Töötus:Vinnumálastofnun (tööjõudirektoraat), Reykjavík5. Peretoetused:a) peretoetused, v.a lastetoetused:Tryggingastofnun ríkisins (riiklik sotsiaalkindlustusasutus), Reykjavíkb) lastetoetused ja täiendavad lastetoetused:Ríkisskattstjóri (sisetulude direktoraat), Reykjavík".3. Kohandusteksti punkti c jao"P. ISLAND"2. osa (töötushüvitised) tekst asendatakse järgmise tekstiga:"Töötus:Vinnumálastofnun (tööjõudirektoraat), Reykjavík".4. Kohandusteksti punkti f jao"P. ISLAND"2. osa (töötushüvitised) tekst asendatakse järgmise tekstiga:"Töötus:Vinnumálastofnun (tööjõudirektoraat), Reykjavík".5. Kohandusteksti punkti m jao "P. ISLAND" 1. osa esimese lõike tekst asendatakse järgmise tekstiga:"Määruse artikli 13 lõike 2 punkti d, artikli 14 lõike 1 punkti a, artikli 14 lõike 2 punkti b, artikli 14a lõike 1 punkti a, artikli 14a lõike 2, artikli 14a lõike 4, artikli 14b lõike 1, artikli 14b lõike 2, artikli 14b lõike 4, artikli 14c punkti a and 14e ning rakendusmääruse artiklid 11, 11a, artikli 12a lõike 2 punkt a, artikli 12a lõike 5 punkt c, artikli 12a lõike 7 punkt a ja artikkel 12b:"6. Kohandusteksti punkti m jao "P. ISLAND" 4. osa teise lõike tekst asendatakse järgmise tekstiga:"Vinnumálastofnun (tööjõudirektoraat), Reykjavík".Artikkel 2Komisjoni määruse (EÜ) nr 89/2001 islandi- ja norrakeelne tekst, mis avaldatakse Euroopa Ühenduste Teataja EMP kaasandes, on autentne.Artikkel 3Käesolev otsus jõustub 29. septembril 2001 tingimusel, et kõik lepingu artikli 103 lõikes 1 ettenähtud teated on EMP Ühiskomiteele esitatud. [3]Artikkel 4Käesolev otsus avaldatakse Euroopa Ühenduste Teataja EMP osas ja EMP kaasandes.Brüssel, 28. september 2001EMP Ühiskomitee nimeleesistujaE. Bull[1] EÜT L 238, 6.9.2001, lk 21.[2] EÜT L 14, 18.1.2001, lk 16.[3] Põhiseadusest tulenevad nõuded puuduvad.--------------------------------------------------


text:
 Anunţ juridic important
 |
 22001D0036
 Jurnalul Oficial L 158 , 14/06/2001 p. 0028 - 0029 ediţie specială în limba cehă capitol 11 volum 06 p. 158 - 159 ediţie specială în limba estonă capitol 11 volum 06 p. 158 - 159 ediţie specială în limba maghiară capitol 11 volum 06 p. 158 - 159 ediţie specială în limba lituaniană capitol 11 volum 06 p. 158 - 159 LV.ES capitol 11 volum 06 p. 158 - 159 MT.ES capitol 11 volum 06 p. 158 - 159 PL.ES capitol 11 volum 06 p. 158 - 159 SK.ES capitol 11 volum 06 p. 158 - 159 ediţie specială în limba slovenă capitol 11 volum 06 p. 158 - 159
 Decizia nr. 36/2001 a Comitetului mixt al SEEdin 30 martie 2001de modificare a anexei I (Chestiuni veterinare și fitosanitare) la Acordul SEECOMITETUL MIXT AL SEE,având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare "acordul", în special articolul 98,întrucât:(1) Anexa I la acord a fost modificată prin Decizia nr. 189/1999 a Comitetului Mixt al SEE din 17 decembrie 1999 [1].(2) Decizia 1999/312/CE a Consiliului din 29 aprilie 1999 de modificare a Deciziei 93/383/CEE privind laboratoarele de referință pentru controlul biotoxinelor marine [2] trebuie încorporată în acord.(3) Prezenta decizie nu se aplică pentru Liechtenstein,DECIDE:Articolul 1La capitolul I partea 6.2 punctul 17 (Decizia 93/383/CEE a Consiliului) din anexa I la acord se adaugă următorul text:"astfel cum a fost modificată prin:- 399 D 0312: Decizia 1999/312/CE a Consiliului din 29 aprilie 1999 (JO L 120, 8.5.1999, p. 37)."Articolul 2Textele Deciziei 1999/312/CE a Consiliului în limbile islandeză și norvegiană, care urmează să fie publicate în Suplimentul SEE la Jurnalul Oficial al Comunităților Europene, sunt autentice.Articolul 3Prezenta decizie intră în vigoare la 31 martie 2001, cu condiția transmiterii prealabile către Comitetul mixt al SEE [***] a tuturor notificărilor prevăzute la articolul 103 alineatul (1) din acord.Articolul 4Prezenta decizie se publică în Secțiunea SEE și în Suplimentul SEE ale Jurnalului Oficial al Comunităților Europene.Adoptată la Bruxelles, 30 martie 2001.Pentru Comitetul mixt al SEEPreședinteleP. Westerlund[1] JO L 74, 15.3.2001, p. 24.[2] JO L 120, 8.5.1999, p. 37.[***] Nu sunt indicate cerințe constituționale.--------------------------------------------------